CADACH GWYN 
MISS JONES Y GLYN. 


Llofruddiaeth. Hchryslawn. 


PAN ar fy nhaith yn llesg a blin, 
Eisteddais i ddiflino 

Dan gysgod coeden ddeiliog hudd, 
Lle nad oes tês i'w deimlo: 

Ni fynai dim ond blodau'r dydd 

O'm deutu roi gweniadau rhydd, 


Mwynheais y dyhuddiant pêr 
Am enyd; do, yn dawel; 
Ond cyn pen hir mi welwn draw 
Yn chwareu yn yr awel 
Ryw wrthddrych cân, fel ewyn llyn, 
A pha beth oedd ond cadach gwyn. 


Yr oedd yn hardd, mor wyn a glân, 
A'i ymyl oll yn gryno; 
Ac ar ei gornel enw clir 
Yr un a fu'n berchen arno, 
A'r hwn a'i rhoes—'' Miss Jones y Glyn 
Oddiwrth ei hanwyl Ifan Wynn.” 


Wrth syllu arno, yn y fan 
Daeth rhywbeth dros fy meddwl, 
Fel cwmwl du dros wedd y lloer, 
Neu fantell oer o nifwl: 
Mi welwn smotyn erbyn hyn 
* O waed ar hem y cadach gwyn, 


Daeth myrdd a mwy o dybion câs 
I'm meddwl yn ddiatreg; 

Pabeth? a'i gwaed? y cadach gwyn, 
Mi chwiliaf wrth bob careg: 

Oddeutu 'r cerig chwilio wnes 

Am oriau rai, ond dim yn nes, 

Drwy lwyn o fedw 'n ddyfal iawn 
Am un prydnawn mi gerddais ; 
Ond nid oedd yno argoel trais, 
Er hyny'n ddibaid chwiliais ;— 
Mewn ceunant gwelwn lwyn o gyll, 
Ac uwch eu pen aderyn hyll, 


. Unionais at y fan heb ball, 
A gwelwn waedlyd gyllell ; 
Ac hefyd argoel tori bedd,— 
Agorais yr ystafell, 
Cyfodais y dywarchen laith, 
A gwelwn yno'r erchyll waith, 


Gorweddai'n noeth enethig dlos, 
A'i grudd fel rhos gwywedig ; 
A'i llygaid pŵl heb orphen cau, 
A'i breichiau'n estynedig : 
Ei gwallt a wnaed gan waed yn llyfn, 
Ac ar ei dwyfron archoll dyfn. 


Ei gwefus wedi haner cau,— 
Y wefus fêl gusanau, 
A'i dannedd mân, yn wyn a glân 
Yn wyn er gwaethaf angau ; 
'A'i dwylaw teneu fu cyn hyn 
Yn trin a throi y cadach gwyn. 


Yr oedd yn gwenu yn y bedd, 
Yn nghanol gwaed yn dorchau ; 
Ac yn lle amdo 'r oedd ei gwallt 
Yn troelli yn fodrwyau : 
Ac ar ei bys 'r oedd modrwydd hardd, 
Ac arni “Ifan Wynn y Bardd,” 


Darllenais yn yr enw hwn 
Ddau enw cryno 'r cadach, 

A'r dagrau 'n afon dros fy ngrudd 
A. fwydent y gyfrinach ; 

Rhois gusan ar ei gwefus syn, 


A prudd lefarais wrthi byn :— 


$ 


«“c Mae 'n debyg iawn fod. genyt dad, 
Ac ahwyl fam i'th garu ; 

A brawd a chwaer, pan yn dy wlad, 
A chariad fu 'n darparu 

Dy gael yn wraig—dy Ifan Wynn— 

Pan oeddit gynt oddeutu 'r Glyn. 


« COusanaf di yn lle dy fam, — 
Rhof dri yn lle dy gariad ; 
Ac un yn lle dy frawd a'th chwaer— 
Ow! Ow! na fedrit siarad : 
Ond tra ynwyf byw fy nhafod fyn 
Gael siarad hefo'th gadach gwyn. 


« Y cadach gwyn ddangosodd hyn, 
Sef man dy ddystaw feddrod, 
Lle th roed yn farwol yn y gro 
Gan ddwylaw rhyw ddyhirod ; 
Ond pan roir fi mewn amdo 'n dyn 
Rhoer am fy mhen y cadach gwyn. 


«“ Yn«iach * Miss Jones, —ceiff Ifan Wynn 
Os ydyw 'n fyw, yr hanes ; 

Caiff teulu 'r Glyn, os gellir hyn, 
Wybodaeth am eì lodes ; 

A chadwaf finau 'n gôf o hyn, 

Tra byddaf byw, y cadach gwyn. 






































FY NGHARIAD 
YDWYT. TI, 


Ton—“* Serch hudol.” 


TEG yw dy lun, fy anwyl fun, 
Swynol wyt i ennyn gwŷn 
A serch fy nghalon i: 
Mae tynfaen yn dy siriol bryd 
I'm denu atat ti o hyd 
Er gwaethaf gwg a gwawd y byd 
Fy nghariad ydwyt ti, 
O ! fy ngeneth wiw, 
Pe bawn yn rhosyn teg ei liw, 
Cawn nythu yn dy fron heb friw 
I'th galon dirion di; 
Ac yno yn llawn o hoen a hedd, 
Addolwn wawr dy ddengar wedd 
A mil melusach fyddai'r wledd 
Na gwin a medd i mi, 


O! clyw fy nghân, fy lili lân, 

Gresyn ini fyw'n wahan, 
Y Fwynber cymer fi; 

Pe bawn yn frenin ar y byd, 

Ei aur a'i stor o drysor drud, 

Mi roddwn gyda llawen fryd 
Ybydigydithi: 

Sul na gwyl, na gwaith, 

Ni erys amser ar ei daith, 

Ni erys yni nwyfiant chwaith 
l'mhlesioia thi; 

Am hyny, Gwen, tosturia'n ddwys, 

Rhag ofn fy ngyru dan y gwys; 

Ol! tyr'd, fy meinwen lawen lwys, 
I'r eglwys hefo mi, 

TALHAIARN. 


Argraffwyd gan John Jones, Llanrwst. 


